Saunamateriaalin valinta - Suomen Tervaleppä
Jos haluat saunasta avaran ja valoisan, on hyvä valita vaalea sävyinen puu. Jos taas haluat saunaan tunnelmaa, sopii siihen esimerkiksi lämpökäsitelty haapa. Usein eri puulajeja myös yhdistellään, jotta saunasta tulisi vivahteikas ja omanäköinen.
Suomen Tervaleppä suosittelee saunan puumateriaaleiksi tervaleppää, haapaa ja lämpökäsiteltyä haapaa. Myös muita hyviä, mutta arvokkaampia vaihtoehtoja ovat jättiläistuija ja saarni. Kun pohdit materiaaleja, tulee sinun huomioida onko kyseessä yksityissauna vai julkistilan sauna. Tässä kohdassa esimerkiksi puulajien kestävyydellä saattaa olla merkitystä.
Jos kyseessä on yksityissauna, ei näiden yllä mainittujen kolmen puulajin ominaisuuskissa ole mitään niin radikaaleja eroja, että se vaikuttaisi puun kestävyyteen saunassa. Eli päätös materiaalista tehdään lähinnä vain visuaalisten mieltymysten mukaan. Trendejäkään ei liiaksi kannata tuijottaa vaan tehdä valinta oman mieltymyksen mukaan.
Julkistilan sauna
Jos ajatuksena on rakentaa jatkuvalämmitteistä niin kutsuttua yleissaunaa tai muuta sellaista tilaa, puumateriaalin valinnalla on merkitystä. Lähtökohtaisesti suosittelemme käyttämään lämpökäsiteltyä puuta, mutta ota kuitenkin yhteys myyjiimme, niin he kertovat enemmän puulajien kestävyydestä sekä niiden ominaisuuksista.
Saunamateriaalien valinnassa kannattaa kysyä aina neuvoa ammattilaisilta, heiltä saa myös usein hyviä vinkkejä lauteiden ja kiukaan sijoittelussa. Tervetuloa käymään myymälässämme! Voit myös soittaa meille ja kysyä lisää!